Caspar von Oldenbockum - Vikipeedia, vaba entsüklopeedia

# Caspar von Oldenbockum

### Allikas: Vikipeedia

Caspar von Oldenbockum (ka Jasper Altenbockem või Oldenbokkum; umbes 1535 – 1565) oli Liivi ordurüütel, Paide ordulinnuse komandant aastatel 1558–1562.

Oldenbockum pärines ilmselt Reinimaalt Kleve hertsogkonnast ning tuli Liivimaale enne 1555. aastat. Ta sai samal aastal ordurüütliks ning 1558. aastal võttis üle Paide lossi kaitsmise. Ta suutis linnust nii sel kui ka 1560. aastal ülekaalukate Vene vägede vastu edukalt kaitsta, pälvides nii üle-Liivimaalise austuse ning hüüdnime "Liivimaa viimane rüütel". Aastatel 1560–1561 oli Oldenbockum ühtlasi ka Tallinna ordulossi komandant, kes pidi pärast linna alistumist Rootsile lossi pärast mõningast piiramist loovutama. 1562. aastal, pärast orduriigi likvideerimist, jätkas Oldenbockum teenistust endise Liivi ordumeistri ja esimese Kuramaa hertsogi Gotthard Kettleri juures. Temast sai üks olulisimaid Poola mõisameeste juhte.

1565. aastal langes Oldenbockum aga sõjakäigul Koluvere alla rootslaste suurtükikuuli läbi.

Välja otsitud andmebaasist "http://et.wikipedia.org../../../c/a/s/Caspar_von_Oldenbockum_63e2.html"

Kategooriad: Baltisakslased | Surnud 1565

##### Views

- Artikkel
- Arutelu
- Viimane redaktsioon

##### Otsi